A Bizottság 2915/93/EGK rendelete

(1993. október 22.)

a tagsággal nem rendelkező országokból behozott komlót kísérő tanúsítványoknak a közösségi igazolásokkal való egyenértékűségéről szóló 3077/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3124/92/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 5. cikke (2) bekezdésére,

mivel a legutóbb a 2238/91/EGK [3] rendelettel módosított 3077/78/EGK [4] bizottsági rendelet az egyes tagsággal nem rendelkező országokból behozott komlót kísérő tanúsítványokat a közösségi igazolásokkal egyenértékűnek ismeri el, valamint felsorolja az egyenértékűségi tanúsítványok kiadására ezen országokban felhatalmazott szervezeteket és az érintett termékek körét; mivel a későbbi politikai események szükségessé tették e jegyzék felülvizsgálatát; mivel a tagsággal nem rendelkező országok érintett szervezeteinek felelőssége, hogy a mellékletben található adatokat naprakészen tartsák, továbbá a Bizottsággal szoros együttműködést tartsanak fenn az érintett adatoknak a Bizottság részlegeihez történő eljuttatásával;

mivel Magyarország ezt követően vállalta a komló és komlótermékek forgalmazására vonatkozóan meghatározott követelmények betartását és felhatalmazott egy szervezetet az egyenértékűségi tanúsítványok kiadására; mivel e tanúsítványokat emiatt a közösségi igazolásokkal egyenértékűnek kell elismerni és a hatálya alá tartozó termékek szabad forgalmazását lehetővé kell tenni; mivel a 3077/78/EGK rendelet mellékletét ennek megfelelően módosítani kell;

mivel az e rendeletben előírt rendelkezések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 3077/78/EGK rendelet 1. cikke a következő mondattal egészül ki:

"A mellékletet az érintett, tagsággal nem rendelkező országok által közölt adatok alapján felül kell vizsgálni."

A 3077/78/EGK bizottsági rendelet melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. október 22-én.

a Bizottság részéről

René STEICHEN

a Bizottság tagja

[1] HL L 313., 1992.10.30., 1. o.

[2] HL L 175., 1971.8.4., 1. o.

[3] HL L 204., 1991.7.27., 13. o.

[4] HL L 367., 1978.12.28., 28. o.

--------------------------------------------------

MELLÉKLET

Származási ország | Tanúsítványok kiadására felhatalmazott szervezetek | Termékek | Közös vámtarifa szerinti száma |

Amerikai Egyesült Államok | Inspection Division, Federal Grain Inspection Service Idaho Department of Agriculture, Boise, IdahoCalifornia Department of Agriculture, Sacramento, CaliforniaOregon Department of Agriculture, Salem, OregonWashington Department of Agriculture, Yakima, Washington | Komlótoboz Komlóliszt Komlónedv és komlókivonat | ex1210ex121013021300 |

Lengyelország | Ministère de la coopération économique avec l'étranger, Service du contrôle de la qualité des produits alimentaires, Varsovie | Komlótoboz Komlóliszt Komlónedv és komlókivonat | ex1210ex121013021300 |

Bulgária | Bulgaria, 1738 Gourubliane, Sofia, Pivoimpexengineering | Komlótoboz Komlóliszt Komlónedv és komlókivonat | ex1210ex121013021300 |

Volt Jugoszláv Köztársaság | Poljoprivredni Fakultet Novi Sad Institut za Ratarstvo I Povrtarstvo – Zavod za Hmelj I Sirak, Backi Pertovac | Komlótoboz Komlóliszt Komlónedv és komlókivonat | ex1210ex121013021300 |

Szlovénia | Institut za Hmaljarstvo, Pivovarstvo, Zalec | Komlótoboz Komlóliszt Komlónedv és komlókivonat | ex1210ex121013021300 |

Kínai Népköztársaság | 1.Tianjin Import and Export Commodity Inspection Bureau2.Xinjiang Import and Export Commodity Inspection Bureau3.Neimonggol Import and Export Commodity Inspection Bureau | Komlótoboz Komlóliszt Komlónedv és komlókivonat | ex1210ex121013021300 |

Szlovák Köztársaság | Üstredny kontrolny a skúsobny ústav polnohospodársky, Matúsková 21, 833 16 Bratislava | Komlótoboz Komlóliszt Komlónedv és komlókivonat | ex1210ex121013021300 |

Cseh Köztársaság | Udstredni Kontrolni a zkusebni ustav zemedelsky Pobocka, Zatec | Komlótoboz Komlóliszt Komlónedv és komlókivonat | ex1210ex121013021300 |

Ausztrália | 1.Department of Primary Industry and Fisheries, Tasmania2.Victorian Employers Chamber of Commerce and Industry, Melbourne | Komlótoboz Komlóliszt Komlónedv és komlókivonat | ex1210ex121013021300 |

Új-Zéland | 1.Cawthron Institute, Nelson, South Island2.Ministry of Agriculture and Fisheries, Wellington | Komlótoboz Komlóliszt Komlónedv és komlókivonat | ex1210ex121013021300 |

Románia | Institut agronomique "Docteur Petru Groza", Cluj-Napoca | Komlótoboz Komlóliszt Komlónedv és komlókivonat | ex1210ex121013021300 |

Kanada | Division de la quarantaine des plantes | Komlótoboz Komlóliszt Komlónedv és komlókivonat | ex1210ex121013021300 |

Ausztria | Bundesanstalt für Agrarbiologie, Wieningerstraße 8, 4025 Linz | Komlótoboz Komlóliszt Komlónedv és komlókivonat | ex1210ex121013021300 |

Magyarország | Budapest (Fővárosi) Állat-egészségügyi és Élelmiszer-ellenőrző Állomás (Budapest Veterinary Health and Food Control Station), 1135 Budapest, Lehel u. 43–47. | Komlótoboz Komlóliszt Komlónedv és komlókivonat | ex1210ex121013021300 |

--------------------------------------------------